આ ફિલ્મમાં એક કપલ છે જે પોતાનું કામ બહુ જ પ્રામાણિકતાપૂર્વક કરે છે, પણ એક ઘટના એવી ઘટે છે જેમાં ઈજા પામ્યા પછી પણ માણસ મરતો નથી અને તે અદૃશ્ય થઈ જાય છે. આ જે વ્યક્તિ અદૃશ્ય થઈ જાય છે તે હવે નક્કી કરે છે કે તેને મળેલી આ ચમત્કારી શક્તિનો ઉપયોગ તે દેશના દુશ્મન સામે કરશે. બસ, હવે એ મિસ્ટર એક્સ (ઇમરાન હાશ્મી) પોતાના કામે લાગી જાય છે. જોકે તે જે કામ શરૂ કરે છે એ કામમાં તેને અઢળક મુશ્કેલીઓ પણ નડે છે, કારણ કે અદૃશ્ય થઈ જવાનો તેને મળેલો આ આશીર્વાદ અમુક સંજોગોમાં કામ કરતો નથી.